《冬夜与顾桐柏泛舟弄月》
明代·袁崇友

道似犹龙客似仙，孤舟清夜弄潺湲。波摇短棹声如慕，月到寒潺影自妍。

兰芷独怜三楚思，阳春和得几人传。酒阑忽忆娥眉雪，未即投簪意惘然。

作者简介：袁崇友，字伯益。东莞人。应文长子。明神宗万历二十三年（一五九五）进士。初授福建南安令。调宰望潺，寻迁南京户部主事。授南昌知府，未赴。天启初，起尚宝司丞，趣促至潜山，托疾而返。有《春草堂集》。清道光《广东通志》卷二八一有传。